पालनहार’ का शुभारंभ आज
अजमेर|राजकीय गर्ल्सइंजीनियरिंग कॉलेज में शनिवार को “पालनहार’ का शुभारंभ होगा। प्राचार्य डॉ. अजय सिंह जेठू सुबह 9.30 बजे इसका शुभारंभ करेंगे। वात्सल्य के नाम से बनाए गए इस पालनहार में कॉलेज के कार्मिकों के छोटे बच्चों की देखरेख होगी। कॉलेज में किसी भी तरह के काम के लिए आने वाले मजदूरों के बच्चों की देखरेख भी इसी पालनहार में होगी। यह एक तरह से क्रेंच कहलाता है, जिसमें ऐसे छोटे बच्चे जो घर पर अकेले नहीं छोड़े जा सकते, उनकी केयर की जाती है। कार्मिकों के ऐसे बच्चों को क्रेंच में रखा जाता है। ड्यूटी से लौटते समय कार्मिक इन्हें साथ ले जाते हैं। फिलहाल तीन कमरों का अत्याधुनिक क्रेंच तैयार किया गया है। इसमें बच्चों की देखरेख के लिए महिला स्टॉफ मौजूद रहेगा।
hin_Deva hin_Deva